Vojna akademija West Point

**Vojna akademija West Point** ili The **United States Military Academy** (Vojna akademija Sjedinjenih Država) je vojarna Američke vojske i vojna akademija. Osnovana je 1802 te je najstarija takva ustanova u SAD-u. Akademija je škola najvećeg stupnja obrazovanja vojnih časnika u Sjedinjenim Američkim Državama. Polaznici akademije nazivaju se kadeti.

Akademija se nalazi kod gradića West Pointa u državi New York, oko 80&nbsp;km sjevernije od grada New Yorka, te se prostire na površini od 65&nbsp;km². Vojna akademija u West Pointu jedna je od najpoznatijih vojnih akademija na svijetu, a poznata je po odličnom obrazovanju i čvrstoj stezi. Diplomci s akademije dobivaju vojni čin drugi poručnik u vojsci SAD-a. Moraju služiti minimalno 5 godina u aktivnoj službi i 3 godine u vojnoj rezervi. Moto akademije je *Dužnost, čast, domovina* ! (eng. *Duty, Honor, Country*!)
 
## Povijest akademije

Mjesto današnje akademije je general George Washington odredio za izgradnju utvrde. Nacrt utvrde je dizajnirao Tadeusz Andrzej Kosciuszko 1778. General Washington je *West Point* smatrao jednim od strateški najvažnijih mjesta na cijelom kontinentu. Predsjednik Thomas Jefferson je potpisao dokument kojim se osniva američka *Vojna akademija West Point* 16. ožujka 1802, a akademija je otvorena 4. srpnja 1802.

Nadzornik akademije 1817-1833, pukovnik Sylvanus Thayer, poznat je kao *otac Vojne akademije West Point*. Povisio je standarde, uveo vojnu disciplinu i isticao časno ponašanje. U prvoj polovici 19. stoljeća, kadeti koji su završavali West Point bili su odgovorni za izgradnju cesta, željeznica, pomorskih luka i općenito prometa u SAD-u.

Predsjednik Lyndon Baines Johnson je 1964 povećao broj kadeta sa 2,529 na 4,417. Danas broj iznosi oko 4,000.1810 i 1816 su godine u kojima nije bilo diplomiranih klasa, dok su u godinama 1861, 1917, 1918, 1922 i 1943 dipolmirale po dvije klase. U posljednih nekoliko desetljeća, škola prima sve više kadeta iz najrazličitijih skupina npr. znanstvenici itd.

## Poznati polaznici
* Edwin E. „Buzz“ Aldrin, američki astronaut, drugi čovjek koji je stupio na mjesec
* P.G.T. Beauregard
* Braxton Bragg, general Konfederacije 
* Ambrose Everett Burnside
* George Armstrong Custer, zapovjednik Sedme konjičke regimente Američke vojske za vrijeme rata s Indijancima
* Jefferson Davis, predsjednik Konfederativnih Država Amerike u Američkom građanskom ratu
* Benjamin Oliver Davis mlađi
* Dwight D. Eisenhower, 34. predsjednik SAD-a, vrhovni zapovjednik Saveznika u Europi za vrijeme Drugog svjetskog rata
* Ulysses S. Grant, 18. predsjednik SAD, general Sjevera za vrijeme Američkog građanskog rata
* Joseph Hooker
* Thomas Jonathan Jackson
* Joseph Eggleston Johnston
* Albert Sidney Johnston
* Mike Krzyzewski
* Robert Edward Lee, general vojske Konfederacije za vrijeme Američkog građanskog rata
* James Longstreet
* Douglas MacArthur, vrhovni zapovjednik američkih snaga na Pacifiku za vrijeme Drugog svjetskog rata
* George McClellan, general Sjevera u Američkom građanskom ratu 
* James Birdseye McPherson
* George Gordon Meade
* George S. Patton, general Američke vojske u Drugom svjetskom ratu
* John Clifford Pemberton
* John J. Pershing, zapovjednik Američkog ekspedicijskog korpusa u Prvom svjetskom ratu
* John Pope
* Philip Henry Sheridan
* William T. Sherman, general Sjevernjačke vojske u Američkom građanskom ratu 
* Norman Schwarzkopf
* J.E.B. Stuart

## Vanjske veze
* Službene stranice United States Military Academy (Engl.)